JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Hamas levitab valeinfot
Mis saab pärast sõda?
Kas ajakirjanikud teadsid Hamasi rünnakust?
Ka USA võimud on leidnud tugevaid tõendeid selle kohta,
et Hamas levitab süstemaatiliselt valeinfot, et mängida ohvrit
ja luua võimalikult negatiivne pilt Iisraeli armeest.
Samuti levib valeinfo osaliselt seetõttu,
et meedia ja ÜRO pagulasorganisatsioon UNRWA
on sunnitud valetama ja moonutama teavet,
mida Hamasi propagandabüroo seejärel maailmas edasi levitab.
See selgus Kongressi väliskomisjoni kuulamisel,
kus kongresmenid arutasid olukorda Gazas.
Oleme reaalajas tunnistajaks, kuidas Hamas jõustab oma hartat,
kus öeldakse, et Iisrael eksisteerib ainult seni, kuni islam selle hävitab,
nagu hävitati teisedki rahvad enne seda.
Seda ütles rahvaesindaja Michael McCaul kuulamise alguses,
kui arutati USA toetust Iisraelile.
USA asevälisminister Barbara Leaf ja kaitseministri asetäitja Dana Stroul
andsid mõlemad komisjonile ekspertarvamusi.
Hamasi harta, mida kuulamise ajal loeti,
on veidi alla 10 000 sõna pikkune terroristide manifest.
Selles on selgelt öeldud,
et Palestiina küsimusele pole muud lahendust kui džihaad.
Väärteave levib nii kiiresti osaliselt seetõttu, et see teenib Hamasi,
sest meedia ja ÜRO Palestiina pagulaste abiorganisatsioon UNRWA
on Masti sõnul hääletoruks
ka Hamasi kontrollitava Gaza Terviseministeeriumi statistikale.
Välisministri asetäitja Leaf aga uuris, miks võitlejaid pole eristatud
Gaza Terviseministeeriumi tsiviilohvrite arvust,
mis ministeeriumi vastuse järgi johtuvat sellest,
et hukkunud Hamasi terroristid lisatakse tsiviilohvrite raportitesse.
"Seega ootavad Hamas ja tema kontrolli all olevad organisatsioonid,
et maailm usuks,
et ükski neist inimestest ja tsiviilgruppidest pole võitleja.
Selle uskumist ootavad nad maailmalt
ja sama kuulutab ka ÜRO oma suuvoodrite kaudu,
ning ka meediaväljaanded, need Hamasi papagoid," ütles Mast.
Eksperdid nõustusid,
et tapetud palestiinlaste tegelik arv pole teada.
"Hamas valetab pidevalt ja ka palestiinlased valetavad pidevalt
ning siis nad teesklevad, et kõik on ohvrid.
Samas ei kuulu ka kõik võitlejad Hamasi,
vaid ka Palestiina Islamidžihaadi,"
ütles kaitseministri asetäitja Dana Stroul.
Sõda Gazas kestab veel kes teab kui kaua,
kuid üha selgemini tõstatub küsimus,
kes hakkab Gazat pärast Hamasi valitsema.
Eelmisel nädalal külastas USA välisminister Tony Blinken
nii Iisraeli sõjakabinetti kui ka seejärel Mahmoud Abbasi,
kellele ta esitas president Bideni pakkumise
võtta Gaza üle kontroll pärast Hamasi langemist.
New York Timesi andmeil oli Abbas
pärast ilmselt kolm sekundit kestnud kaalumist pakkumisega nõus,
tingimusel, et Bideni valitsus kohustub edendama Palestiina riigi loomist.
Lehe sõnul ütles Valge Maja pressiesindaja,
et Bideni administratsioon ei toeta Iisraeli jätkuvat kohalolu Gazas
pärast sõja lõppu.
Iisraeli peaminister Netanyahu ütles aga,
et Iisrael säilitab Gazas julgeolekukontrolli määramata ajaks.
Oleme näinud, mis juhtub, kui Iisraelil pole julgeolekuvastutust,
ütles Netanyahu nädal tagasi.
Kui meil pole julgeolekuvastutust,
võime oodata Hamasi stiilis terrorismi puhkemist ulatuses,
mida me ei suuda ettegi kujutada.
Vastuseks Netanyahule ütles Valge Maja pressiesindaja Kirby,
et kuigi Joe Biden nõustub, et status quo'd ei saa taastada,
keeldus ta täpsustamast,
milliseid muutusi saab ja tuleks administratsiooni arvates teha.
"Nõustume täielikult oma Iisraeli kolleegidega selles,
kuidas see ei saa välja näha.
Ja see ei saa välja näha nii, nagu see 6. oktoobril välja nägi."
Eelmise kuu lõpus
avalikustas üks Iisraeli valitsusest kogemata lekkinud dokument plaani
viia Gaza elanikkond vähemalt ajutiselt Egiptusesse.
Iisraeli ametivõimud reageerisid ülivihaselt raportile,
mille järgi mitme rahvusvahelise uudistetoimetuse fotograafidel
võis olla eelteadmisi Hamasi plaanist 7. oktoobril Iisraeli asulaid rünnata.
Nad reageerisid Jeruusalemmas asuva meediavaatlusorganisatsiooni
HonestReporting aruandele,
mis tuvastas kuus vabakutselist fotograafi Gaza sektorist,
kes olid rünnakute ajal kohal
ja kelle töid müüvad Associated Press ja Reuters teistele väljaannetele.
Raport avaldati kolmapäeval.
Iisraeli sõnul osalesid ajakirjanikud inimsusevastastes kuritegudes.
HonestReportingu raport näitab selgelt,
et maailma suurimad meediaväljaanded,
sealhulgas Associated Press, CNN, New York Times ja Reuters
avaldasid veresaunast mitmeid värskeid fotosid.
See on tekitanud kummastavaid küsimusi,
kuidas sattusid piltide all mainitud isikud
holokausti järel suurima juutide mõrva toimumiskohale.
Mida nad tegid seal nii vara,
mis tavaliselt oleks olnud vaikne laupäeva hommik?
Kas see oli kooskõlastatud Hamasiga?
Kas fotod avaldanud väärikad pressiteenistused kiitsid heaks
nende viibimise vaenlase territooriumil koos terroristidega?
Valitsuskantselei avaliku diplomaatia büroo
tegi neljapäeval avalduse, kus öeldakse,
et suhtutakse ülima tõsidusega fakti,
et rahvusvahelise meediaga koostööd tegevad fotoajakirjanikud
ühinesid laupäeval, 7. oktoobril,
Hamasi terroristide julmade mõrvade filmimisega Iisraeli asulates.
Avalduses lisati:
"Need ajakirjanikud osalesid inimsusevastastes kuritegudes;
nende tegevus oli vastuolus kutse-eetikaga",
ja kutsuti üles fotograafide vastu meetmeid kasutusele võtma.
Vahepeal saatis valitsuse pressibüroo kiireloomulise kirja
fotograafe palganud meediaorganisatsioonide juhtidele,
paludes antud teema kohta selgitusi.
Ka portfellita minister Benny Gantz mõistis fotograafid hukka
ja postitas X-is, endises Twitteris: "Kui olid ajakirjanikud,
kes teadsid veresaunast ette, vaikisid ja pildistasid, kui lapsi mõrvati,
ei erine nad terroristidest ja nende karistus saab olema karm.
Iisraeli Tervishoiuministeeriumi andmeil
on alates 7. oktoobrist rohkem kui 7000 haavatust
umbes 350 inimest endiselt haiglas,
55 neist raskes seisundis.
Iisraeli Välisministeeriumi teisipäeval avaldatud andmete kohaselt
on Palestiina terroristid Gaza sektoris tulistanud Iisraeli territooriumile
üle 9500 raketi alates sellest,
kui Hamas käivitas juudiriigi vastu oma mitmeharulise rünnaku.
Alates 7. oktoobrist on IDF rünnanud
rohkem kui 15 000 terroristide sihtmärki Gazas,
ütles IDFi pressiesindaja admiral Daniel Hagari meediale,
kuigi arve on pidevalt ajakohastatud.
Iisraeli peaministri Benjamin Netanyahu sõnul
on Iisraeli armee väed tapnud tuhandeid terroriste
rannikuenklaavis nii maa peal kui maa all.
Hinnanguliselt hoiab Hamas Gazas endiselt vähemalt 240 pantvangi.
Sellest hoolimata peavad maailma moslemijuhid taunitavaks
ainult Iisraeli kuritegusid. Iraani sõnul on selge,
et ainus õige lahendus on Palestiina, jõest mereni.
Tippkohtumise lõpptulemus tõi aga esile ka erimeelsusi regioonis,
sest mõned riigid soovivad Iisraeli suhtes palju karmimaid karistusi,
sealhulgas ettepanekut katkestada kõik sidemed Iisraeliga.
Saudi Araabia kroonprints Mohammed bin Salman,
Saudi kuningriigi de facto valitseja,
ütles, et kuningriik võtab Iisraeli okupatsioonivõimud vastutusele
palestiinlaste vastu toime pandud kuritegude eest.
Oleme kindlad, et ainus viis tagada piirkonnas julgeolek, rahu ja stabiilsus
on lõpetada okupatsioon, piiramine ja asundused,
ütles ta Iisraeli tegevuse kohta Gazas ja Läänekaldal.
Veidi rohkem kui kuu aega pärast Hamasi sõja algust
on Iisraeli armeele selgeks saanud, et Gaza täielik puhastamine Hamasist
ja selle toetajatest võib võtta kuni aasta.
Hamasi rajatud tunnelivõrku on nii raske hävitada,
et massiliste inimohvrite vältimiseks
peab armee liikuma vaid üks väike samm korraga.
Tunnelid ja punkrid on tavaliselt varustatud ka miinipildujatega,
mistõttu armee komandöride sõnul ei saavuta ükski rünnak tulemusi.
Poliitilistes ringkondades imestatakse Prantsuse presidendi veidra soolo üle,
mis näib teenivat vaid Hamasi eesmärke.
Algul lubas ta Hamasi hirmutegude ilmsikstuleku järel
oma täielikku toetust
ja kuulutas Iisraeli presidendile Prantsusmaa täit tuge.
Kolm päeva hiljem toetas Prantsusmaa siiski
ÜRO Peaassamblees suure häälteenamusega vastu võetud
mittesiduvat resolutsiooni, kus nõutakse kohest relvarahu Gazas,
kuid ei mainita Hamasi.
Ameerika Ühendriigid olid üks 14st vastuhääletanud riigist,
ning enamik riike, keda Iisrael peab liitlasteks,
olid samuti resolutsiooni vastu või hoidusid hääletamisest.
Vaid mõni päev hiljem võttis Macron taas sõna,
öeldes BBC-le, et Iisrael peab lõpetama
laste, naiste ja eakate pommitamise Gazas,
ning nõudis kohest relvarahu, kuid unustas taas Hamasi hukka mõista.
Nagu erukindral Giora Eiland selle sooloakti kohta märkis:
"See algab alati Prantsusmaalt, liigub siis Saksamaale,
seejärel Suurbritanniasse ja lõpuks Ameerika Ühendriikidesse."
Eiland ei täpsustanud, kas see käib relvarahu nõudmise,
Iisraeli hülgamise või üldise rahvusvahelise reetlikkuse kohta.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!